শীতকালে একটু গরম খাবার খেতেই ভালো লাগে। প্রতিদিনের খাদ্যতালিকায় স্যুপ রাখলে উপকার পাবেন। পারলে দুই বেলাই স্যুপ খান। মৌসুমি সবজির সঙ্গে চিকেন, ম্যাকারনি, মাশরুম, এসবও মিশিয়ে দিতে পারেন। তবে ক্রিমি স্যুপ চলবে না। তাহলে উপকারের চেয়ে অপকারই হবে। অনেকেই শীতেই চিজ জাতীয় খাবার বেশি খেয়ে থাকেন। চেষ্টা করুন কটেজ চিজ দেওয়া খাবার খেতে। বাড়িতে পাস্তা বানালে লো ফ্যাট কটেজ চিজ দিন। মাফিন কিংবা কেক এই সময়টায় খাওয়া হয় বেশি। একবারে গোটা জিনিসটা কখনোই খাবেন না। ক্রেভিং মেটাতে বড়জোর ছোট একটা টুকরো খান। আর বার-বি-কিউ করার আদর্শ সময় শীতকাল। এই একটা রান্নায় ক্যালরির ভয় ততটা থাকে না। অল্প তেলে গ্রিল অথবা বার-বি-কিউ করা চিকেন, মাছ কিংবা টার্কি খেতে পারেন। তবে পরিমাণটা অবশ্যই খেয়াল রাখবেন। ননভেজ খাবারের সঙ্গে সবজিও গ্রিল করে খান। তাহলে পেট ভর্তি থাকবে। সেক্ষেত্রে মাংসটা আগে থেকে ম্যারিনেট করে রাখুন এবং অলিভ অয়েল ব্যবহার করুন। তা ছাড়া মৌসুমি ফল রাখুন আপনার খাদ্যতালিকায়। কমলালেবুর সিজন এটা। দিনে একটা করে অবশ্যই খাবেন। রস করে খাওয়ার বদলে গোটা লেবুটা খান। একদিন পার্টি করলে বাকি দিনগুলো ব্যালান্স করার চেষ্টা করুন। পার্টির পরের দিন ব্রেকফাস্টে ভারী খাবার খেয়ে, বাকি দিনটা হালকা খাবারের ওপর থাকুন। ড্রাই ফ্রুটস দিয়ে ওটমিল খেতে পারেন। খেজুর, আমসত্ত্ব, আমন্ড দিন। এতে বেশিক্ষণ পেট ভর্তি থাকবে। ঠাণ্ডার সময় অ্যালকোহলও বেশি খাওয়া হয়ে গিয়ে থাকে। পরিমাণ ঠিক রাখার চেষ্টা করবেন। যাদের সর্দি-কাশির সমস্যা, তারাও উপকার পাবেন। এ ছাড়া দিনে যতবার খুশি গ্রিন-টি খেতে পারেন। ক্যাফেন এড়িয়ে চলুন।